Muktaben Pankajkumar Dagli

Muktaben Pankajkumar Dagli (; Nana Ankadia, Gujarat, 1962ko uztailaren 2a) indiar gizarte-langilea da. Itsuei eta bestelako desgaitasunak ditutzen pertsonei laguntzen die eta hainbat erakundetan kolaboratzen du. 2019an Padma Shri saria jaso zuen.

 Bizitza 
Dagli 1962ko uztailaren 2an jaio zen Gujarat estatuan, Amrelitik gertuko Nana Ankadia herrian. Zazpi urterekin meningitisa izan zuen eta ikusmena galdu zuen. Lehen hezkuntza Udyog Shalan (Bhavnagar) jaso zuen. 1978tik 1983ra Ahmedabadeko Andh Kanya Prakash Gruh eskolan ikasi zuen. Geroago, Arte Lizentziatura eta Hezkuntza Lizentziatura lortu zituen. 1984an Pankajkumar Daglirekin ezkondu zen, itsuen eskolako zuzendariarekin.

Hamabi urtez Amreliko Andhjan Mandal itsuen elkarteko ohorezko idazkari gisa aritu zen. Itsuentzako lehen hezkuntzako eskola bat sortu du Amrelin. Bhachauko Navchetan Andhjan Mandaleko zuzendaritzako kidea, Vankanerreko Navjivan Andhjan Mandal elkarteko idazkari bateratua, Ahmedabadeko Emakume Itsuen Elkarteko patronatukidea eta Surendranagarreko Pragnachakshu Mahila Sewa Kunj elkarteko idazkaria da. Horrez gain, Didi argitaratzen du, emakume itsuentzako aldizkaria.

1996an, Dagli senar-emazteek Pragnachakshu Mahila Seva Kunj irabazteko asmorik gabeko erakundea sortu zuten, neska itsuei laguntzeko helburua duena.

 Sariak 
2015an, Gandhi Mitra saria jaso zuen. 2019an, Indiako gobernuak Padma Shri saria eman zion bere gizarte-lanagatik. Mata Jijabai Stree Shakti Puraskar ere jaso du.

 Erreferentziak 

 Kanpo estekak 

Kategoria:Emakumezko gizarte-langileak
Kategoria:Indiako giza eskubideen aldeko ekintzaileak
Kategoria:Pertsona desgaituen eskubideen aldeko ekintzaileak
Kategoria:Giza eskubideen aldeko emakumeak
Kategoria:Aktibista itsuak
Kategoria:XX. mendeko indiarrak
Kategoria:XXI. mendeko indiarrak